น้องโอ๋ ไก่ย่างห้าดาว เปิดใจก่อนดวลนักชกฝรั่งเศส ที่ฟิลิปปินส์
น้องโอ๋ ไก่ย่างห้าดาว นักมวยไทยอดีตแชมป์เวทีมวยลุมพินี 4 สมัย ออกมาเปิดใจก่อนดวลเดือดกับ ฟาบิโอ ปินกา จากฝรั่งเศส ในศึก ONE: HEROES OF HONOR วันที่ 20 เมษายนนี้ ที่ มอลล์ ออฟ เอเชีย ประเทศฟิลิปปินส์,17 เมษายน 2561 : มะนิลา ประเทศฟิลิปปินส์ - ONE Championship บริษัทผู้ผลิตสื่อรายการกีฬาใหญ่ที่สุดระดับโลกในประวัติศาสตร์เอเชีย ได้จัดงานแถลงข่าวเปิดตัวศึก ONE: HEROES OF HONOR อย่างเป็นทางการ เมื่อวันที่ 17 เมษายนที่ผ่านมา ณ Grand Ballroom of City of Dreams กรุงมะนิลา ประเทศฟิลิปปินส์,โดยคู่ที่น่าสนใจ น้องโอ๋ ไก่ย่างห้าดาว ซึ่งเคยได้รับการยกย่องให้เป็นหนึ่งในนักมวยไทยที่ดีที่สุดของโลกเมื่อเทียบปอนด์ต่อปอนด์ อดีตแชมป์เวทีลุมพินี 4 สมัย, แชมป์เวทีราชดำเนิน, แชมป์ประเทศไทย 2 สมัย และนักมวยไทยยอดเยี่ยมแห่งปีอีก 2 สมัย จะเปิดตัวครั้งแรกใน ONE Super Series ด้วยการพบกับ ฟาบิโอ ปินกา ลูกครึ่งฝรั่งเศส-อิตาลี อดีตแชมป์มวยไทยของประเทศฝรั่งเศส, แชมป์คิกบ็อกซิ่งยุโรป WPKC, แชมป์โลกมวยไทยรุ่นเวลเตอร์เวตของ WBC และแชมป์เวทีราชดำเนิน,น้องโอ๋ กล่าวว่า ไฟต์นี้ก็เตรียมตัวมาเกือบ 3 เดือน มีการศึกษาคู่แข่งอย่าง ปินกา ทางยูทูบ รู้จักเขามานานแล้ว ก็รู้ว่าเขาเป็นนักมวยที่เก่งระดับแชมป์ ผ่านอะไรมาเยอะ จุดแข็งของเขาก็คือเป็นมวยที่หมัดหนัก สไตล์ยุโรป แต่ในช่วงหลังผมเห็นเขาเปลี่ยนสไตล์เป็นครบเครื่อง ฝีมือบ้าง เตะได้ เข่าได้ ศอกได้ แต่จุดอ่อนของเขาก็คือ เขาน่าจะช้ากว่าผมนะ เพราะเขาตัวใหญ่ ผมดูคลิปไฟต์ล่าสุดของเขา เขาก็ยังดูจะช้ากว่าเราอยู่ แต่รวมๆ ก็ไม่หนักใจ เพราะไฟต์นี้ผมเตรียมตัวมาดีอยู่ ก็อยากให้รอติดตามดูในวันที่ 20 นี้ครับ ก็อยากจะฝากถึงแฟนมวยชาวไทยที่ติดตามกันว่า ผมก็ห่างหายไปเกือบ 3 ปี ไฟต์นี้กลับมาไฟต์แรก ก็จะทำหน้าที่ให้เต็มที่ครับ,ติดตามชมศึกครั้งสำคัญได้ในวันศุกร์ที่ 20 เมษายน 2561 ทางไทยรัฐทีวี ช่อง 32 ตั้งแต่เวลา 22.10 น. เป็นต้นไป
น้องโอ๋ ไก่ย่างห้าดาว นักมวยไทยอดีตแชมป์เวทีมวยลุมพินี 4 สมัย ออกมาเปิดใจก่อนดวลเดือดกับ ฟาบิโอ ปินกา จากฝรั่งเศส ในศึก ONE: HEROES OF HONOR วันที่ 20 เมษายนนี้ ที่ มอลล์ ออฟ เอเชีย 
น้องโอ๋ ไก่ย่างห้าดาว,ฟาบิโอ ปินกา,วัน แชมเปียนชิพ